[{"text_idx": "#000000", "text": "Kolekto Montserrat Franquesa i Go\u0300dia"}, {"text_idx": "#000002", "text": "En la c\u0302efurbo de Skotlando okazis la Brita kaj Skota Kongreso de Esperanto de la 19a g\u0302is la 20a de majo 2017. En g\u0302i partoprenis 66 homoj, c\u0302efe skotoj kaj britoj, sed c\u0302eestis ankau\u0306 dudeko da eksterlandanoj inter ili du katalunoj: la nelacigebla Dolors Godoy kaj la subskribinto de tiu c\u0302i raporto. La programo estis varia kaj interesa: poezia ateliero fare de Jorge Camacho, prelego pri la lingva situacio de la norvega lingvo kaj la rilato kun la skota situacio (Andrew Weir), prelego pri la j\u0302us renovigita Pasporta Servo (Stela Besenyei), alia pri la dana kulturo (Betty Chatterjee), kurioza parolado pri la prognozoj de la estinteco (Jack Warren), gvidata vizito al kelkaj urbaj vidindaj\u0302oj, biergustumado kaj la organizantoj afable invitis la subskribinton por prelegi dufoje (\u201cKial mi ne s\u0302atas la muzikon de La Espero\u201d kaj \u201cMansignado por Esperanto\u201d) kaj ankau\u0306 por partopreni la vesperan amuzegan kvizon majstre gviditan de Ian Carter. Specialan dankon kaj gratulon al la organizantoj pro la sukcesa kongreso, kie oni multe sentis la mankon de Paul Gubbins."}, {"text_idx": "#000004", "text": "Obert: Dimecres de 17 a 19h"}]